426 



af Arbejdsakvarier med strømmende Havvand, alle nød- 

 vendige Apparater og et stort Bibliothek. Tre Fiskere, 

 flere Baade og alle Slags Samleredskaber staa hver Dag 

 til Stationens Raadighed, og for Publikum er et stort 

 Akvarium tilgængeligt med 53 Bassiner og 9000 Kubikfod 

 strømmende Havvand, der pumpes op Dag og Nat af to 

 Dampmaskiner. Den ellers meget følelige Vanskelighed 

 at holde Havets Dyr, deres Æg og Unger levende saa 

 længe, som det er nødvendigt til en grundig Iagttagelse 

 af dem, er her fjærnet, og det vil nu være muligt for 

 Zoologen at kunne begive sig til Stationen vel forberedt 

 paa det Æmne, han har valgt sig, og sikker paa der at 

 kunne finde baade Materialet og Midlerne til at studere 

 det uforstyrret. Men selv om det er sandsynligt, at slige 

 store Stationer ville blive anlagte efterhaanden paa 

 andre Punkter af Havets Kyster og Øer langt fra hinanden*), 

 vilde de dog kun kunne tilbyde Forskeren, hvad der lever 

 i deres Nærhed. 



Dybet af de store Verdenshave — to Tredjedele af 

 Jordens Overflade — unddrager sig endnu Viden- 

 skabens Bestræbelser; thi de Dybvandsskrabninger , der 

 hidtil ere blevne udførte (og hvori svenske Expeditioner 

 have taget en agtværdig Del), ramme blot enkelte Punkter 

 af Havbunden, der ere forsvindende smaa i Sammenligning 

 med dens uhyre Udstrækning. Hver Gang har Skraben 

 alligevel bragt levende Væsener for Dagen, som hidtil 



*) Til Oprettelsen af en saadan har en Tobaksfabrikant i New York, 

 JohnAnderson, foræret Louis Agassiz den smukke 

 Penikese og desuden 50,000 Dollar til dens Indretning; en anden 

 rig Mand forærede Anstalten en Lystkutter (en smuk Yacht paa 

 næsten 50 Tons) til Brug ved Skrabningerne o. s. v. Det »zoo- 

 logiske Laboratorium« er i 2 Bygninger, hver af 50 Alens Længde, 

 store Akvarier blive opførte o. s. v. 



